Foto: EPA Malayziya bojxona xodimlari dunyodagi eng yo‘qolib borayotgan yuzlab Madagaskar toshbaqalarining kontrabandasiga barham berdi. Bu haqda bojxona xizmati katta xodimi ma’lum qilgan. AFP xabar qilishicha, 276 ming 784 dollarlik 330 dona noyob toshbaqa Kuala-Lumpur xalqaro aeroportida yakshanba kuni aniqlangan, deya ma’lum qilgan Bojxona departamenti direktori o‘rinbosari Abdul Wahid Sulong. Hayvonlarning barchasi tirik bo‘lgani qayd etilmoqda. "Jonivorlar Etihad Airways aviakompaniyasi samolyoti vositasida Madagaskardagi Antananarivo aeroportidan keltirilgan".